**ŠOLSKA SKUPNOST**

V šolsko skupnost OŠ Korena so vključeni predstavniki razrednih skupnosti od 5. do 9. razreda, ki se srečujejo vsaj enkrat mesečno.

Naloga šolske skupnosti je ustvariti ustvarjalno skupnost, v kateri bodo učenci znali prisluhniti drug drugemu, izrazili potrebe sovrstnikov, svoje mnenje, podali predloge, pobude in kritike ter s skupnimi močmi poskušali ustvariti šolsko okolje, v katerem bo sobivanje še lepše.

**Predstavniki Šolske skupnosti sprejmejo letni program dela in opravljajo naslednje naloge:**

* Izvolijo predsednika šolske skupnosti.
* Zbirajo mnenja in predloge oddelčnih skupnosti v zvezi s poukom, dnevi dejavnosti, ekskurzijami, interesnimi dejavnostmi, prireditvami itd.
* Spremljajo uresničevanje pravic in dolžnosti učencev ter opozarjajo ravnatelja in Svet zavoda OŠ Korena na morebitne kršitve pravic učencev.
* Skrbijo za dosledno izvajanje pravil šolskega reda.
* Predlagajo izboljšave bivalnega okolja (lepši izgled, čistejše okolje, okrasitev itd.) in sodeluje pri uresničitvi idej.
* Sodelujejo pri pripravi prireditev in v projektih šole.
* Informirajo učence o svojih dejavnostih na oglasni deski in na oddelčnih razrednih urah.
* Urejajo informacijsko tablo šolske skupnosti.
* Razvijajo čut pripadnosti šoli.
* Obeležijo nekatere pomembne evropske in svetovne dneve in o njih obveščajo preostale učence na šoli.
* Načrtujejo in organizirajo skupne akcije (zbiralne, solidarnostne akcije, akcije čiščenja okolice šole ipd.).
* Oblikujejo predloge za pohvale, nagrade in priznanja učencem.
* Razvijajo sodelovanje s sosednjo šolo v občini.
* Redno obravnavajo šolsko problematiko.
* Pripravijo gradivo za izvedbo razrednih ur na temo otroškega parlamenta.
* Pripravijo, organizirajo in sodelujejo na medobčinskem šolskem otroškem parlamentu.

**Program dela ŠOLSKE SKUPNOSTI ZA šolsko leto 2022/23:**

|  |  |
| --- | --- |
| September, oktober | -uvodni sestanek Šolske skupnosti (volitve predsednika in podpredsednika),-oblikovanje letnega delovnega načrta šolske skupnosti,-aktivnosti ob tednu otroka,-aktualno v oddelčnih skupnostih in na šoli,-oblikovanje panoja,- obeležitev svetovnega dneva hrane,- okrasitev šole (Haloween). |
| November, december | -obeležitev tradicionalnega slovenskega zajtrka,-aktualno v oddelčnih skupnostih in na šoli,-postavitev smreke in okrasitev šole (božič in Novo leto),-aktivnosti v »veselem decembru«,-božičkova izmenjava daril med razredi. |
| Januar, februar | -analiza dela v prvem ocenjevalnem obdobju,-aktualno v oddelčnih skupnostih in na šoli,-obeležitev Valentinovega,-projekt čistimo omare (izmenjava oblačil). |
| Marec, april | -aktualno v oddelčnih skupnostih in na šoli,-skrbimo za čisto okolico šole in kraja,-obeležitev svetovnega dneva Zemlje. |
| Maj, junij | -aktualno na šoli in v oddelčnih skupnostih,-skrbimo za čisto okolico,-analiza dela,-predlogi in pobude za naslednje šolsko leto. |